I 2011 fik jeg en igennem en bruttolønsordning i mit firma en ADSL forbindelse fra telenor. I det år, jeg har haft forbindelsen, har den kørt fint.
Imidlertid bestemmer mit firma - af grunde som jeg ikke er klar over - at man ikke vil samarbejde med telenor længere. Da jeg imidlertid igennem det forløbne år har været godt tilfreds med telenor, vælger jeg at ville træde ud af den givne bruttolønsordning og i stedet fortsætte selv som kunde hos telenor uden om bruttolønsordningen.

Jeg ringer derfor til telenor den 12/12-2011 og spørger, om det kan lade sig gøre at lade mit abonnement fortsætte uændret. Det bekræfter en telenor medarbejder overfor mig telefonisk og gennem en email. Den pågældende medarbejder oplyser, at jeg i god tid inden den 31/12-2011 vil modtage en ny router, og at jeg så blot skal skifte den gamle router ud med den nye og så vil min ADSL forbindelse virke uændret.

Nytårsaftensdag den 31/12-2012 har jeg ikke modtaget nogen ny router, men bekymrer mig ikke om dette, da min Internetforbindelse jo stadigt virker. Men på et eller andet tidspunkt i løbet af dagen forsvinder forbindelsen. Det er selvfølgeligt ærgeligt at skulle være uden Internet et par dage, tænker jeg i første omgang.

Mandag den 2/1-2012 ringer jeg til telenor kundeservice og bliver her oplyst, at der vil gå en måned, inden man kan reetablere min ADSL forbindelse. Jeg undrer mig selvfølgeligt noget over dette, men får forklaret at nummeret er taget ned, og at det ikke blot kan genåbnes. Jeg gør det klart over for medarbejderen fra telenor, at jeg ikke vil acceptere at skulle vente en måned på at få min ADSL forbindelse genoprettet. Telenor medarbejderen beder om at få lov til at undersøge sagen og så vende tilbage. Kort efter ringer medarbejderen og oplyser, at telenor vil kunne have reetableret forbindelsen inden for en uge.

Det eneste der i den næste uge sker, er jeg modtager et brev fra telenor, hvori de oplyser, at min ADSL forbindelse vil blive aktiveret 01-02-2012, og at jeg forørigt også lige skal betale 99 kr. for oprettelsen og 99 kr for forsendelse af en ny router, som jeg aldrig har haft noget ønske om at modtage, da den router, jeg allerede havde, fungerede udmærket. 

Naiv som jeg er, tænker jeg i første omgang, at jeg selvfølgeligt vil få genåbnet min forbindelse inden for en uge, som lovet af den ellers meget flinke telenor medarbejder, jeg havde talt med den 2/1, og at brevet derfor blot er en fodfejl fra telenors side.

Men sådan skulle det ikke gå. Den 11/1 er intet stadigt sket, udover at jeg har modtaget det nævnte brev. Derfor kontakter jeg igen telenor og kommer til at tale med den medarbejder, jeg har talt med den 2/1, og som har lovet mig, at telenor ville reetablere min forbindelse inden for en uge. Han kan ikke give nogen forklaring på, hvorfor jeg ikke har fået min forbindelse genetableret. Imidlertid kan han fortælle mig, at der er tale om en nyoprettelse af den ADSL forbindelse, jeg har allerede har haft et år og som ellers er blevet lovet mig kunne fortsætte uændret, og at det er på grund af nyoprettelsen, at jeg skal betale 2 x 99 kr, og at jeg nu igen forøvrigt også har fået en ny bindingsperiode på 6 måneder.

For mig er en sådan behandling utålelig, og jeg er nu færdig med at være ADSL kunde hos Telenor og kan bestemt heller ikke anbefale telenor til andre.